Belégzés: A permet közvetlen belélegzése esetén a sérült szorosabb ruhadarabjait lazítsuk meg és fektessük le. Biztosítsunk számára nyugalmat! Óvjuk a lehűléstől! A helyszínre hívjunk orvost!
Bőr: Távolítsuk el a szennyezett ruhadarabokat. Bő, folyó vízzel (zuhannyal) alaposan öblítsük le a szennyezett testfelületet, majd kímélő hatású szappannal mossuk le. Tartós bőrpanaszok esetén forduljunk orvoshoz.
Szem: A szemhéjszélek széthúzása mellett vízsugárral öblítsük ki a szemet és mossuk 5-10 percig (amennyiben könnyen lehetséges, a kontaktlencséket távolítsuk el). A sérültet szakorvoshoz kell kísérni!
Lenyelés Ha a sérült eszméleténél van, öblítsük ki a száját és itassunk vele sok vizet. Semmiképp se adjunk alkoholos italt, tejet vagy zsíroldó folyadékot! Ne hánytassuk! Eszméletlen betegnek tilos szájon át bármit is adni! Az eszméletlen sérültet feltétlenül helyezzük stabil oldalfekvésbe! Hívjunk orvost!