A beteget azonnal távolítsuk el a veszélyes expozíciót okozó környezetből.
Az elszennyeződött ruházatot és lábbelit azonnal le kell cserélni és újbóli használat előtt meg kell tisztítani. Öntudatlan, vagy görcsös állapotban lévő beteggel folyadékot itatni vagy ilyen esetben hányást kiváltani nem szabad! Amennyiben mérgezési tünetek jelentkeznek vagy mérgezés gyanúja
merül fel, azonnal hívjunk orvost és mutassuk meg a címkét vagy ezt a biztonsági adatlapot. Célszerű felvenni a kapcsolatot az Egészségügyi Toxikológiai Tájékoztató Szolgálattal (telefon: 06-80-201-199).
Szembe jutás esetén: Öblítsük a szemet bő folyóvízzel a szemgolyó állandó mozgatása közben. A szemhéjszéleket tartsuk széthúzva, távolítsuk el a kontaktlencsét (ha van) és folytassuk az öblítést legalább 15 percig. Haladéktalanul szemész szakorvoshoz kell fordulni.
Bőrre jutást követően: Bő vízzel le kell mosni. Ha a tünetek tartósak, orvossal kell konzultálni.
Belégzést követően: Gőzének/füstjének belélegzése esetén friss levegőn helyezzük nyugalomba a beteget, lazítsuk meg szoros ruházatát, óvjuk a lehűléstől, nehéz légzés esetén orvoshoz kell fordulni.
Véletlen lenyeléskor: A sérült száját öblítsük ki vízzel, itassuk meg sok vízzel. Hívjunk azonnal orvost vagy az Egészségügyi Toxikológiai Szolgálatot. A címkét meg kell mutatni az orvosnak.
Elsősegély nyújtóknak: Kerüljük a szembejutást és a bőrrel való érintkezést. Személyi védőfelszerelés használata ajánlott.