ORVOSI ELLÁTÁS SZÜKSÉGES!
Vigyázzunk, hogy a készítmény szembe, nyálkahártyára és nyílt sebbe ne kerüljön. Az esetlegesen szembe, bőrre került készítményt azonnal bő vízzel ki kell mosni és orvoshoz kell fordulni. Ügyeljünk arra, hogy a készítmény élelmiszerre, evőeszközre, gyermekjátékra ne kerüljön! A készítményt ne lélegezzük be! Mérgezéskor vagy annak gyanújakor a munkát azonnal félbe kell szakítani majd a helyszíni elsősegélynyújtás után orvosi ellátást kell biztosítani.(szerves foszforsavészter mérgezés)
Általában: A sérült személyt el kell vinni a veszélyes zónából egy jól
szellőztetett helyiségbe vagy friss levegőre és meg kell védeni
az áthűléstől. MÉRGEZÉS gyanúja esetén azonnal orvost kell
hívni. ELLENSZERE: ATROPIN
Belégzés esetén: A sérültet friss levegőre kell vinni és nyugalomba helyezni.
Biztosítani kell mesterséges légzést vagy oxigént a légzés fenntartásához.
Bőrre jutás esetén: A szennyezett átitatódott ruházatot le kell venni és a bőrt folyó szappanos vízzel alaposan le kell öblíteni. Elsősegélyt nyújtó
személyeknek védőkesztyűt kell viselni a szennyezés elkerülésének érdekében. Orvosi ellátás szükséges.
Szembe jutás esetén: Legalább 15 percig tartó szemöblítést kell végezni folyó
vízzel a szemhéjszélek széthúzása és a szemgolyó állandó mozgatása közben. A sérültet azonnal szakorvoshoz kell vinni.
Lenyelés esetén: A SÉRÜLTET AZONNAL ORVOSHOZ KELL VINNI! Ha a
gyors orvosi ellátás nem biztosítható és a sérült eszméleténél van akkor hánytatni kell és nagy mennyiségű vízzel orvosi szenet kell adni a paciensnek többször megismételve. ORVOSI ELLÁTÁS SZÜKSÉGES! A készítmény címkéjét
meg kell mutatni.